สหพันธรัฐ

สหพันธรัฐ () หรืออีกชื่อหนึ่งว่า รัฐรวม เป็นรัฐอธิปไตยประเภทหนึ่งซึ่งมีลักษณะของสหภาพรัฐหรือภูมิภาคที่ปกครองตนเองบางส่วน ที่รวมเข้าด้วยกันโดยรัฐบาลกลาง หรือรัฐบาลสหพันธ์ ในสหพันธรัฐ สถานะการปกครองตนเองของรัฐองค์ประกอบนั้นตามแบบได้รับการคุ้มครองตามรัฐธรรมนูญและไม่อาจเปลี่ยนแปลงได้โดยการตัดสินใจฝ่ายเดียวของรัฐบาลกลาง

ระบอบการปกครองหรือโครงสร้างตามรัฐธรรมนูญที่พบในสหพันธรัฐนั้นทราบกันในชื่อ ระบอบสหพันธรัฐ เป็นระบอบการปกครองที่ตรงข้ามกับรูปแบบรัฐอีกประเภทหนึ่ง คือ รัฐเดี่ยว ตัวอย่างสหพันธรัฐ เช่น ประเทศเยอรมนี ซึ่งประกอบด้วยสิบหกรัฐ (Länder) ที่รวมเข้ากันเป็นสหพันธ์

สหพันธรัฐนั้นอาจประกอบไปด้วยประชาชนที่หลากหลายทางเชื้อชาติ และมีพื้นที่กว้างใหญ่ (ดังเช่น ความหลากหลายอย่างที่สุดในอินเดีย) แม้สหพันธรัฐจะไม่จำเป็นต้องประกอบด้วยทั้งสองประการที่กล่าวมาก็ตาม สหพันธรัฐนั้นส่วนมากก่อตั้งขึ้นจากความตกลงแต่เดิมระหว่างรัฐอธิปไตยจำนวนหนึ่งโดยตั้งอยู่บนความกังวลหรือผลประโยชน์ร่วมกัน ความตกลงแรกเริ่มได้สร้างเสถียรภาพซึ่งเกื้อหนุนผลประโยชน์ร่วมกันข้ออื่น นำดินแดนที่แตกต่างกันสิ้นเชิงมาใกล้ชิดกัน และให้ดินแดนทั้งหมดมีหลักความเห็น (common ground) กว่าแต่ก่อน ในขณะเดียวกัน ความตกลงนี้ได้รับการรับรองและมีการจัดขบวนการเพื่อผสานรวมกันให้ใกล้ชิดยิ่งขึ้น แต่ก็มีบางช่วง โดยเฉพาะอย่างยิ่งเมื่อปัจจัยวัฒนธรรมร่วมเข้ามาเกี่ยวข้อง เช่น เชื้อชาติหรือภาษา บางขั้นตอนในแบบนี้ถูกเร่งให้เร็วขึ้นหรือบีบอัด  

องค์การระหว่างประเทศของกลุ่มประเทศสหพันธรัฐ คือ องค์ประชุมกลุ่มประเทศสหพันธรัฐ (Forum of Federations) มีสำนักงานใหญ่อยู่ที่กรุงออตตาวา รัฐออนตาริโอ ประเทศแคนาดา ซึ่งมีจุดประสงค์ในการแบ่งปันแนวคิดและแนวปฏิบัติในการจัดการระบบการปกครองแบบสหพันธ์ ปัจจุบันมีประเทศสมาชิกทั้งหมด 9 ประเทศ

 รูปแบบสหพันธรัฐ 
ในระบอบสหพันธรัฐ รัฐบาลท้องถิ่น (หรือเรียกอีกชื่อหนึ่งว่า "รัฐบาลองค์ประกอบ") นั้นถือว่ามีอำนาจอธิปไตยในบางส่วน ทั้งยังมีอำนาจเฉพาะที่รัฐบาลกลางไม่สามารถใช้ได้ ส่วนรัฐบาลกลางจะมีอำนาจในการบริหารจัดการระบบราชการส่วนรวม และมีอำนาจในการกำหนดนโยบายทางการทูต ซึ่งรวมไปถึงการค้า การสื่อสาร และการทหาร ซึ่งเป็นอำนาจที่รัฐบาลท้องถิ่นไม่มีในครอบครอง อีกทั้งยังไม่มีสถานะเป็นรัฐอธิปไตยในกฎหมายสากล ซึ่งจะถือว่ารัฐบาลกลางเป็นตัวแทนของรัฐบาลท้องถิ่นทั้งประเทศ

ส่วนใหญ่แล้ว ทั่วทั้งของสหพันธรัฐจะใช้ระบบรัฐบาลกลาง - ท้องถิ่นในการบริหารราชการ แต่ในบางกรณี สหพันธรัฐอาจมีดินแดนที่รัฐบาลกลางเป็นผู้ควบคุมโดยตรง อย่างเช่นประเทศแคนาดาและออสเตรเลียที่รัฐบาลกลางมีอำนาจในการเปลี่ยนหรือยกเลิกขอบเขตอำนาจบริหารของรัฐบาลท้องถิ่นได้ โดยไม่จำเป็นต้องขอความยินยอมก่อน ทำให้ปัจจุบันแต่ละรัฐของสองประเทศนี้มีอำนาจในการปกครองตนเองที่ไม่เท่าเทียมกัน หรือประเทศอินเดีย ที่นอกจากรัฐบาลองค์ประกอบแล้ว ยังมีดินแดนที่อยู่ใต้อาณัติของสหภาพอีกหลายแห่งด้วยกัน และสหรัฐอเมริกาที่มีเขตปกครองพิเศษของรัฐบาลกลาง คือกรุงวอชิงตัน ดี.ซี. (DC = District of Columbia; เขตปกครองพิเศษโคลัมเบีย) ซึ่งเป็นเขตปกครองพิเศษที่ติดต่อกับรัฐเวอร์จิเนียและรัฐแมริแลนด์ โดยวอชิงตัน ดี.ซี. อยู่ในเขตฝั่งซ้ายของแม่น้ำพอตอแมก (Potomac River)
ในกรณีข้างต้น รัฐบาลกลางจะแยกเขตปกครองออกจากการปกครองของรัฐบาลท้องถิ่นดั้งเดิม และใช้พื้นที่ของเขตเป็นที่ตั้งของหน่วยงานราชการต่าง ๆ ตามที่รัฐบาลกลางกำหนด ส่วนใหญ่แล้วเขตการปกครองพิเศษที่รัฐบาลกลางเป็นผู้ควบคุมโดยตรงจะอยู่ใน บริเวณที่มีประชากรเบาบางเกินกว่าที่จะตั้งเป็นรัฐ หรือไม่ค่อยมีคุณค่าทางเศรษฐกิจมากเท่าใดนัก หรือไม่ก็เป็นบริเวณที่เคยมีความสำคัญทางประวัติศาสตร์ เช่นเมืองหลวงของประเทศ

ต้นกำเนิดของสหพันธรัฐ ส่วนใหญ่มีจุดเริ่มต้นมาจากข้อตกลงร่วมกันระหว่างรัฐอธิปไตย ซึ่งอาจเป็นข้อตกลงเพื่อบรรลุวัตถุประสงค์ทางการค้าหรือการทหาร (ในกรณีของสหรัฐอเมริกา) หรือข้อตกลงระหว่างรัฐเพื่อสถาปนารัฐชนชาติเดียว ที่รวบรวมเขตแดนจากรัฐต่าง ๆ ที่มีเชื้อชาติเดียวกันเข้ามารวมกันเป็นประเทศเดียว (ในกรณีของเยอรมนี) อย่างไรก็ดี ต้นกำเนิดและความเป็นมาของแต่ละชาติย่อมแตกต่างกัน อย่างในออสเตรเลีย ที่สถาปนาสหพันธรัฐจากการอนุมัติของประชาชนผ่านการลงคะแนนเสียงในประชามติ รัฐธรรมนูญออสเตรเลีย ในขณะที่ประเทศบราซิลเคยใช้ทั้งระบอบสหพันธรัฐและการปกครองแบบรัฐเดียว บราซิลในปัจจุบันประกอบไปด้วยรัฐที่มีอาณาเขตเหมือนในยุคเริ่มแรกที่เพิ่งมี การตั้งอาณานิคมในบราซิลโดยชาวโปรตุเกส ซึ่งในปัจจุบันก็ยังคงมีความสำคัญในหลาย ๆ ด้านต่อประเทศ และรัฐใหม่ที่ถูกตั้งขึ้นมาโดยรัฐบาลกลาง โดยรัฐล่าสุดถูกตั้งขึ้นมาผ่านรัฐธรรมนูญในปี พ.ศ. 2531 โดยมีจุดประสงค์หลักคือเป็นที่ตั้งให้กับหน่วยงานบริหารราชการ

 รายชื่อประเทศที่ใช้ระบบสหพันธรัฐ 
 ปัจจุบัน 
+สหพันธรัฐในปัจจุบัน ปีสถาปนา (ค.ศ.) ประเทศ  ประเภทส = สาธารณรัฐ; ร = ราชาธิปไตย ลักษณะ เขตการปกครองระดับสูงสุด รัฐร่วม พื้นที่ของรัฐบาลกลาง1853  ส ประธานาธิบดี รัฐ 23 รัฐ 1 นครปกครองตนเอง1901  ร รัฐสภา รัฐและดินแดน 6 รัฐ 3 ดินแดนภายใน  7 ดินแดนภายนอก1920  ส รัฐสภา รัฐ 9 รัฐ1993  ร รัฐสภา เขตปกครอง 3 ประชาคม, 3 แคว้น 3 พื้นที่กรรมาธิการชุมชน1995  ส รัฐสภา ประเทศ 2 ประเทศ 1 เขตปกครองตนเอง1889  ส ประธานาธิบดี รัฐ26 รัฐ  1 เขตสหพันธ์ 1867  ร รัฐสภา รัฐและดินแดน 10 รัฐ 3 ดินแดน1995  ส รัฐสภา รัฐ 11 รัฐ 2 นครพิเศษ1949  ส รัฐสภา รัฐ 16 รัฐ 1947  ส รัฐสภา รัฐและดินแดนสหภาพ 28 รัฐ 8 ดินแดนสหภาพ2005  ส รัฐสภา เขตผู้ว่าการ 19 เขตผู้ว่าการ1963  ร รัฐสภา รัฐและดินแดนสหพันธ์ 13 รัฐ 3 ดินแดนสหพันธ์1824  ส ประธานาธิบดี รัฐ 31 รัฐ  1 มหานคร1979  ส ประธานาธิบดี รัฐ 4 รัฐ2015  ส รัฐสภา รัฐ 7 รัฐ 1960  น ประธานาธิบดี รัฐ 36 รัฐ 1 นครหลวงสหพันธ์1947  ส รัฐสภา แคว้นและดินแดน 4 แคว้น 2 ดินแดนปกครองตนเอง  1 นครหลวงสหพันธ์ 1992  ส กึ่งประธานาธิบดี แคว้น สาธารณรัฐ และดินแดน 46 แคว้น  22 สาธารณรัฐ  9 ดินแดน  4 เขตปกครองตนเอง  3 นครสหพันธ์  1 แคว้นปกครองตนเอง1983  ร รัฐสภา รัฐ 1 รัฐ 1 เกาะ2012  ส รัฐสภา รัฐ 5 รัฐ2011  ส ประธานาธิบดี รัฐ 10 รัฐ 3 เขตบริหาร1956  ส คณะผู้ยึดอำนาจการปกครอง รัฐ 18 รัฐ1848  ส คณะผู้อำนวยการ รัฐ 26 รัฐ1971  ร กึ่งราชาธิปไตยภายใต้รัฐธรรมนูญ รัฐ 7 รัฐ  1776  ส ประธานาธิบดี รัฐและดินแดน 50 รัฐ 1 นครหลวงสหพันธ์  16 ดินแดน1863  ส ประธานาธิบดี รัฐ 23 รัฐ 1 เขตนครหลวง  1 เขตพึ่งพาสหพันธ์

 อดีต 
ประเทศตั้งแต่ - จนถึง
(ค.ศ.)รัฐร่วมหมายเหตุจักรวรรดิเยอรมัน1871 - 191825 รัฐ (สมาชิกของรัฐบาลกลาง)เซอร์เบียและมอนเตเนโกร1992 - 20032 ประเทศรวมกันเป็นประเทศ ก่อนที่จะแยกออกจากกันในปี 2006 สหพันธ์สาธารณรัฐสังคมนิยมยูโกสลาเวีย1945 - 19926 ประเทศเยอรมนีตะวันออก1949 - 19525 รัฐและเบอร์ลินตะวันออกสหพันธรัฐโรดีเชียและไนแอซาแลนด์1952 - 19633 เขตสหภาพโซเวียต1922 - 199115 ประเทศรวมกันเป็นสหภาพ สมาพันธรัฐเยอรมันเหนือ1867 - 187122 รัฐสมาพันธรัฐอเมริกา1861 - 186513 รัฐ และ 1 ดินแดนพิเศษสหรัฐอินโดนิเซีย 1949 - 195016 เขตสหรัฐโคลอมเบีย 1863 - 18669 รัฐสเปน1873 - 187415 รัฐสาธารณรัฐประชาธิปไตยคองโก1964 - 196726 จังหวัดสาธารณรัฐไวมาร์1919 - 193318 รัฐ17 รัฐในปี 1929สาธารณรัฐสังคมนิยมเชโกสโลวัก1948 - 19902 ประเทศสหพันธรัฐออสเตรีย1934 - 19388 เขต

ดูเพิ่ม
 สหพันธ์สาธารณรัฐ

 อ้างอิง